Ireo fampiharana natao ireo dia mifantoka amin’ny fandrasana teny sy had ny l. Azo lazaina izany fa fikirakirana teny sy fehezanteny no atao eto. Amin’ny ankapobeny, ny fampianarana ny haiteny ao amin’ny taona faharoa dia mifantoka amin’ireo hatrany. Io endrika fampiharana io moa dia endrika efa mahazatra ny mpampianatra taona faharoa rehetra ao amin’ny ltpa. Ao amin’io kilasy io mantsy no miatrika ny fanadinana bep ny mpianatra ka efa manomana azy ireo ho amin’izany avokoa ny mpampianatra. Tahaka io naseho io ny endri-panadinana amin’izany raha ho an’ny zana-taranja haiteny. 2.2.2.2. Fanehoana ny tsy fifanojoana hita tao hita, araka io endrika fampiharana natao io, fa mijanona eo amin’ny fehezanteny fotsiny ihany ny fahafehezana ny haiteny fa tsy mivelatra amin’ny fampiasana azy any amin’ny seha-pitenenana samihafa, toy izay hita any amin’ny lahateny na fanehoan- kevitra isan-karazany, izany hoe, ny hahaizan’ny mpianatra mampihatra ny fahalalana nomena azy momba ny fitsipiky ny teny sy ny fifehezanteny fotsiny ihany izany no takina aminy. Karazana famerenana izay vita teo aloha ka amin’ny teny hafa na fehezanteny hafa indray no atao. Eo amin’ny fisafidianana ny fehezanteny hotrandrahin’ny mpianatra, teny sy fehezanteny izay tsy dia misy ifandraisany amin’ny zavatra ianarany no matetika omen’ny mpampianatra. Ireny anefa manampy azy amin’ny fananana voambolana maro izay azo ampiasaina any amin’ny sehatry ny asa. Ny tsanganana andrasana amin’ireo mpianatra rahateo, mitaky fahafehezana ny serasera tekinisianin’ny varotra, tontolon’ny fikarohana eny amin’ny oniversite. Noho izany, tsy tokony hajanona eo amin’ny fianarana fitsipiky ny teny na eo amin’ny fifehezanteny fotsiny ihany ny fampianarana haiteny. Raha bangoina izay nolazaina momba ny vontoatim-pahalalana ao amin’ny haiteny, araka ny nampianarinay, dia azo lazaina fa tsy mamaly loatra ny fampianarana andrasana any amin’ny tekinika izany, indrindra ho an’ny sokajy varotra. 2.2.3. Ny vontoatim-pampianarana sy ny tsy fifanojoana hita teo amin’ny literatiora ny literatiora ho an’ny taranja malagasy dia anisan’ny zana-taranja ampianarina any an-tsekoly. Manomboka any amin’ny ambaratonga fototra izany ka hatrany amin’ny lisea. Ho an’ny ltpa, ampianarina ao amin’ny taona faharoa ny literatiora an- tsoratra. Ndeha hojerena indray ary ny vontoatim-pampianarana nampitaina tamin’izany sy ny fifanojoany amin’ny fampianarana tekinika. 2.2.3.1. Ny vontoatim-pampianarana nampitaina ny lesona mikasika ny literatiora an-tsoratra no nampianarinay nandritra ny firotsahana an-tsehatra izay natao38. Raha ny sombin-tantara sy ny tantara foronina no ao anatin’ny fandaharam-pianarana ho an’ny 2g3 dia ny karazana literatiora an-tsoratra rehetra izay heverina fa misy ary vokarin’ny mpanoratra malagasy no nampianarina. Anisan’izany ny lahatsoratra famotopotoran-kevitra, ny tononkalo, ny tantara an- tsehatra ankoatra ireo roa voalohany ireo. Seho iray hatrany no nanatanterahana ny fampitana ny lesona. Noho izany, tsy ireo karazany rehetra ireo akory no voaresaka tao anatin’izay ora izay fa ny ampahany ihany. Ny takela-panomanan-desona nenti- nanatontosa ny fampianarana no ahitana izany 39 raha fintinina ny vontoatim- pahalalana nampianarina tao, fanehoana ny mampiavaka azy ireo tsirairay no nimasoana; izany hoe karazana fampahafantarana ny mpianatra ny endrik’ireo karazana literatiora an-tsoratra voalaza ireo araka ny nanatontosana azy avy.